OzLabs/hebrew-wiki-articles huggingface dataset:
סדרה (טקסונומיה)

סדרה (בלטינית: Ordo) היא טקסון המשמש במיון עולם הטבע. הסדרה היא דירוג הנמצא בין המחלקה למשפחה. הסדרה הוצגה לראשונה כדרגה נפרדת במיון המדעי על ידי הבוטנאי הגרמני אוגוסטוס ריבינוס. הוא הציג אותה כאשר מיין את עולם הצומח, ופרסם אותה במסגרת מספר מאמרים שפרסם בשנות ה־90 של המאה ה־16. קארולוס ליניאוס היה הראשון להשתמש בסדרה בעקביות על מנת למיין את שלוש הממלכות בטבע (פטריות, צמחים ובעלי חיים), ואת זאת פרסם לראשונה במהדורה הראשונה של ספרו "שיטת הטבע" (או "מערכת הטבע", Systema Naturae) ב־1735.

לעיתים קיימות דרגות־ביניים נוספות מעל ומתחת לדרגת הסדרה:
*Superorder – על־סדרה
*Suborder – תת־סדרה
*Infraorder – אינפרא סדרה, דרגה נמוכה יותר מ־Suborder

== תצורתם של שמות סדרות ==
בעברית נהוג להוסיף את הסיומת ־ָאִים לשמות סדרות כגון פרפראים או ארנבאים אולם קיימות סדרות רבות ששמן בעברית מגיע ממקורות קדומים יותר ושאינן מצייתות לכלל זה, כגון חיפושיות או מכרסמים.

תת־סדרה לרוב נכתבת בשתי מילים למשל מעלי גירה, טורפי יבשה. במקרים מסוימים בחרה האקדמיה להוסיף לתת־סדרות את המילה דְּמוּיֵי לטקסונים שמסתיימים ב־Morpha – למשל דמויי דורבן, דמויי חזיר.

== בוטניקה ==
לפי ליניאוס, הסדרות של צמחים ב"שיטת הטבע" היו מלאכותיות לחלוטין, והוכנסו לשימוש על מנת לחלק את מחלקות הצמחים לקבוצות קטנות יותר. הפעם הראשונה בה הוכנסה דרגת הסדרה (Ordo) לחלוקה ליחידות טבעיות של צמחים הייתה במאה ה־19. היו אלה אוגיסטן פיראמי דה קנדול במיונו Prodromus ובנת'ם והוקר במיונם Genera Plantarum, אולם במיוניהם הם השתמשו בדרגת הסדרה על מנת לציין טקסונים שכיום הם בעלי מעמד של משפחה (Family) (ראה Ordo naturalis).

בפרסומים בוטניים צרפתיים, החל מ־Familles naturelles des plantes של אדנסון (1763) ועד סוף המאה ה־19, המילה "Famille" שימשה כמקבילה הצרפתית למילה הלטינית "Ordo". שקילותן של מילים אלו נקבעה מפורשות בספרו של דה־קנדול "Lois de la nomenclature botanique" (1868), שעליו מסתמך הקוד הבינלאומי לנומנקלטורה בוטנית (International Code of Botanical Nomenclature).

בחוקי הנומנקלטורה הבוטנית הבינלאומיים הראשונים מ־1906 המונח "משפחה" (Famillia) הוקצה לדירוג משפחות לפי הנומנקלטורה הצרפתית, והמונח "סדרה" (Ordo) נשמרה לדירוג גבוה יותר. למעשה, הסדרות של המאה ה־20 החליפו את ה־Cohors, מונח מהמאה ה־19 ששימש לדירוגם של טקסונים גבוהים יותר מ"משפחה".

חלק ממשפחות הצמחים עדיין נושאות את השמות שהעניק להן ליניאוס במסגרת "הסדרות הטבעיות" שלו, או אפילו את השמות שהוענקו בתקופה שלפני ליניאוס. דוגמאות למשפחות כאלו הן הדקליים (Palmae) והשפתניים (Labiatae). שמות כאלו נקראים לרוב שמות בוטניים תיאוריים.

== זואולוגיה ==
{|class="wikitable" style="float:left; text-align:right;"
|-
220px
|-
|colspan="4"|החמור והקרנף ההודי, שייכים שניהם לסדרת מפריטי פרסה.
|}
בזואולוגיה, הסדרות של ליניאוס היו בשימוש עקבי יותר. במילים אחרות, הסדרות שקבע ליניאוס בספרו "שיטת הטבע" התייחסו לחלוקה טבעית, ולא לחלוקה שרירותית כפי שהיה בעולם הצומח. חלק מהשמות שקבע ליניאוס עדיין בשימוש, כמו Lepidoptera לסדרת הפרפראים ו־Diptera לסדרת הזבובאים.

==הערות שוליים==

*
ריצ'רד סטיבנס

ריצ'רד סטיבנס (באנגלית: William Richard Stevens; 5 בפברואר 1951 - 1 בספטמבר 1999), מחברם של ספרים בנושאי מערכת ההפעלה UNIX ו-TCP/IP. בעיני רבים, סטיבנס נחשב ל-"גורו" של ה-"גורו-ים" בתחום ה-UNIX, ועבודתו סייעה, ונכון לתחילת המאה העשרים ואחת - עדיין מסייעת, למתכנתים רבים בסביבת מחשוב זו.

==תולדות חייו==
סטיבנס נולד בשנת 1951 בלאונשייה שבצפון רודזיה (כיום זמביה), שם עבד אביו בתעשיית הנחושת. סטיבנס למד במכללה צבאית בווירג'יניה, וקיבל בשנת 1973 תואר ראשון בהנדסת אווירונאוטיקה מאוניברסיטת מישיגן ותואר שני בשנת 1978. בהמשך, קיבל סטיבנס תואר ד"ר בהנדסת מערכות מאוניברסיטת אריזונה. בשנת 1975 עבר לטוּסון שבאריזונה, שם הועסק כמתכנת במצפה הכוכבים הלאומי קיט פיק עד לשנת 1982. משנת 1982 ועד 1990 שימש כסגן נשיא לשירותי מחשוב ב-Health Systems International, בניו הייבן שבקונטיקט. בשנת 1990 הוא עבר חזרה לטוּסון והתמקד בקריירה שלו ככותב וכיועץ. סטיבנס היה גם חובב טיסה מושבע ומדריך טיס.

סטיבנס נפטר בשנת 1999, בגיל 48. לאחר מותו, הוענק לו בשנת 2000 פרס Lifetime Achievment של אגודת Usenix.

==פרסומים עיקריים==
<div style="direction: ltr;">
* &lrm;UNIX Network Programming, Volume 2, Second Edition: Interprocess Communications (1999)&lrm;
* &lrm;UNIX Network Programming, Volume 1, Second Edition: Networking APIs: Sockets and XTI (1998)&lrm;
* &lrm;TCP/IP Illustrated, Volume 3: TCP for Transactions, HTTP, NNTP, and the UNIX Domain Protocols (1996)&lrm;
* &lrm;TCP/IP Illustrated, Volume 2: The Implementation (1995)&lrm;
* &lrm;TCP/IP Illustrated, Volume 1: The Protocols (1994)&lrm;
* &lrm;Advanced Programming in the UNIX Environment (1992)&lrm;
* &lrm;UNIX Network Programming (1990)&lrm;
</div>

==RFCs==
סטיבנס השתתף בכתיבתם של מספר מסמכי RFC עבור ה-IETF, מסמכי מידע שתארו את העדכונים לממשק תכנות היישומים Berkeley Sockets בשל הרחבתו לתמיכה גם ב-IPv6, ומסמך התקנים עבור פרוטוקול בקרת הצפיפות של TCP.
* &lrm; - Advanced Sockets API for IPv6&lrm;
* &lrm; - Basic Socket Interface Extensions for IPv6&lrm;
* &lrm; - TCP Congestion Control&lrm;

==קישורים חיצוניים==
* 

* [http://dir.salon.com/tech/feature/2000/09/01/rich_stevens/index.html Guru of the Unix gurus] (1 בספטמבר 2000) באתר Salon.com
* [http://groups.google.com/groups?hl=en&selm=7qt2rn%24dfd%241%40agate-ether.berkeley.edu&filter=0 הודעת הפטירה]

קטגוריה:מהנדסי תוכנה אמריקאים
קטגוריה:בוגרי אוניברסיטת מישיגן
קטגוריה:בוגרי אוניברסיטת אריזונה
קטגוריה:רודזיה הצפונית: אישים
קטגוריה:מהגרים מזמביה לארצות הברית
קטגוריה:אמריקאים שנולדו ב-1951
קטגוריה:אמריקאים שנפטרו ב-1999
The Raven

The Raven ("העורב") הוא אלבום קונספט מ-2003 מאת לו ריד. מטרתו היא ניתוח סיפוריו ושיריו הקצרים של אדגר אלן פו באופן ווקאלי, תוך דיבור ושירה, ושמו קרוי על שם הפואמה הידועה של פו, "העורב". שניים מהשירים הכלולים באלבום, "The Bed" ו-"Perfect Day", הם שירים ישנים של ריד המופיעים בעיבודים חדשים ושונים מאוד מן המקור. השיר "Fire Music" הוא קטע בסגנון רעש. באלבום מתארחים האמנים לורי אנדרסון, דייוויד בואי בשיתוף הפעולה הראשון שלו עם ריד מזה שלושה עשורים, אנתוני הוגרתי, סטיב בושמי ו-וילם דפו המצטט את הפואמה "העורב". האלבום יצא לאור בשתי גרסאות בעת ובעונה אחת, כאלבום כפול וכן כאלבום בודד שנערך מתוך האלבום הכפול. האלבום מגוון מאוד מבחינה מוזיקלית וכולל מספר כמעט שווה של קטעי דיבור וקטעי שירה.

עבודותיהם של ריד ופו ידועות בחקירתן את הצד האפל של החיים, ואת האפשרויות הגלומות בשימוש בשפה האנגלית. שניהם ידועים בחיים אישיים שנויים במחלוקת שכללו עמימות על רקע נטייה מינית ושימוש בסמים מסוכנים. על רקע זה פנה במאי התיאטרון רוברט וילסון אל ריד בהצעה ליצור את המופע "POEtry", שהאלבום מהווה למעשה אוסף קטעים שיצר ריד עבורו.

ריד התייחס להקבלה בין יצירתו לזו של פו בהערות שצורפו לאלבום: 

== רשימת השירים ==
=== גרסת האלבום הכפול - מהדורה מוגבלת ===
==== דיסק 1: מערכה 1 ====
# "The Conqueror Worm"
# "Overture"
# "Old Poe"
# "Prologue"
# "Edgar Allan Poe"
# "The Valley of Unrest"
# "Call on Me (עם לורי אנדרסון)"
# "The City in the Sea - Shadow"
# "A Thousand Departed Friends"
# "Change"
# "The Fall of the House of Usher"
# "The Bed"
# "Perfect Day (עם אנתוני)"
# "The Raven (עם ויליאם דפו)"
# "Balloon"
{| align=center width=95%
| valign=top |

==== דיסק 2: מערכה 2 ====
# "Broadway Song" (עם סטיב בושמי)
# "The Tell-Tale Heart (חלק 1)"
# "Blind Rage"
# "The Tell-Tale Heart (חלק 2)"
# "Burning Embers"
# "Imp of the Perverse"
# "Vanishing Act"
# "The Cask"
# "Guilty (מדובר)"
# "Guilty (מושר)"
# "A Wild Being From Birth"
# "(I Wanna Know (The Pit and the Pendulum" (עם הבליינד בויז אוף אלבאמה)
# "Science of the Mind"
# "Annabel Lee - The Bells" (השיר "אנבל לי")
# "Hop Frog" (עם דייוויד בואי)
# "Every Frog has His Day"
# "Tripitena's Speech"
# "(Who Am I? (Tripitena's Song"
# "Courtly Orangutans"
# "Fire Music"
# "Guardian Angel"
| valign=top |

=== גרסת האלבום הבודד - הרגעים הגדולים ===
# "Overture"
# "Edgar Allan Poe"
# "Call On Me"
# "The Valley Of Unrest"
# "A Thousand Departed Friends"
# "Change"
# "The Bed"
# "Perfect Day"
# "The Raven"
# "Balloon"
# "Broadway Song"
# "Blind Rage"
# "Burning Embers"
# "Vanishing Act"
# "Guilty"
# "(I Wanna Know (The Pit And The Pendulum"
# "Science Of The Mind"
# "Hop Frog"
# "Tripitena's Speech"
# "(Who Am I? (Tripitena's Song"
# "Guardian Angel"
|}

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי לו ריד
קטגוריה:אלבומים באנגלית
קטגוריה:אלבומי קונספט
קטגוריה:אלבומי חברת סייר רקורדס
קטגוריה:אלבומי חברת RCA רקורדס
דייוויד סט. ג'ון

דייוויד סט. ג'ון (אנגלית: David St. John; נולד ב-1949 בפרסנו, קליפורניה), משורר אמריקאי, מרצה ומורה לכתיבה יוצרת.

השלים את לימודי התואר הראשון שלו באוניברסיטת המדינה של קליפורניה בפרזנו. הוא המשיך בלימודי כתיבה יוצרת, וסיים את תוארו השני באוניברסיטה של איווה, בשנת 1974.

דייוויד סט. ג'ון פרסם כשבעה ספרי שירה, שזכו להצלחה בקהל הקוראים, והוא נחשב אחד המשוררים החשובים כיום בארצות הברית. יש מבקרים המשווים אפילו את שירתו, לזו של ת"ס אליוט. הוא זכה על שירתו בכמה פרסים חשובים, עיטורים ומלגות חשובות. סט. ג'ון מלמד ספרות אנגלית וכתיבה יוצרת באוניברסיטה של דרום קליפורניה, בלוס אנג'לס.

שירתו של דייוויד סט. ג'ון אינה מוכרת עדיין בישראל, ורק שירים בודדים משלו תורגמו לעברית בידי המשורר והמתרגם משה דור.

==שיר לדוגמה של דייוויד סט. ג'ון==
::::::עֲלטָה

::::::תרגם מאנגלית משה דור

:::::כְּלוּם אֵין זֶה כֹּל הָעִנְיָן כֻּלוֹ שֶׁהִיא בִּקְשָׁה
:::::עוֹרָהּ שֶׁלָהּ צָחוֹר כְּבִטְנָהּ שֶׁל טְרוּטָה
:::::וְכִמְעָט שָׁקוּף בָּאוֹר הַנוֹזְלִי
:::::שֶׁהַלְבָנָה מַנִיחָה לִגְלֹשׁ מִבַּעַד לְחֲלוֹנָהּ

:::::פָּשׁוּט דָמֵה אוֹתִי כְּפִי שֶׁאָמְרָה
:::::מִטַת הָרֶפֶשׁ שֶׁל אִזְמָרַגְד וַכֶסֶף שֶׁמִתַחְתָי
:::::הַמַיִם הַמַחֲלִיאִים הַמְלָקְקִים אֶת יְרֵכַי
:::::אֲנִי שֶׁלֹא כְּאוֹפֶלְיָה הַצָפָה שֶׁלִי

:::::אֶהֳיֶה עֵירוֹמָה שַׂעֲרִי מְנִיפָה לַחָה אֲדֻמָה
:::::וַאֲפִלוּ פִּרְחֵי פִּטְמוֹתָי יַרְגִיעוּ
:::::מִתַחַת לְעֲלֵי הַחֲבָצֶלֶת כְּשֶׁתִגְחַן מֵעָלַי
:::::עוֹרֵג לְפַשֵׂק אֶת רַגְלָי עַד שמלֹא

:::::הָעוֹלָם שֶׁל מוֹתִי יִמְשֹׁך אוֹתךָ לחִבּוּקוֹ

==קישורים חיצוניים==
* [http://www.cortlandreview.com/issue/11/stjohn11.htm ראיון מקיף באנגלית עם סט. ג'ון] 
* 

קטגוריה:משוררים אמריקאים
קטגוריה:בוגרי אוניברסיטת המדינה של קליפורניה בפרזנו
קטגוריה:בוגרי אוניברסיטת איווה
קטגוריה:אמריקאים שנולדו ב-1949
חסידות תולדות אברהם יצחק

האדמו"ר הרב שמואל יעקב קאהן
חסידות תולדות אברהם יצחק היא חצר חסידית ירושלמית-הונגרית, המשתייכת לחסידויות היישוב הישן, מיוחסת אידאולוגית לדרכה של העדה החרדית ולהתנגדותה לציונות. החסידות נוסדה בשנת ה'תשנ"ז (1996) כפלג פורש של חסידות תולדות אהרן בראשותו של האדמו"ר הרב שמואל יעקב קאהן, ונקראה על שם אביו הרב אברהם יצחק קאהן. מנתה כ-1,100 בתי-אב ב-תשע"ז(2016).

==היסטוריה==
הרב אהרן ראטה שנודע בכינוי הרבי הזקן, הקים בשנת ה'תרפ"א (1924) את קהילת "יראי ה'" בעיר סאטמאר שברומניה, מתוך מטרה לבנות בית יוצר לאברכי עילית עובדי ה'. בשנת תרפ"ח (1928) עלה הרב אהרן לארץ ישראל, בה פתח חבורה דומה בשם "שומר אמונים". לאחר פטירתו בשנת ה'תש"ז מרבית חסידיו בחרו את חתנו רבי אברהם יצחק קאהן למנהיגם. הקהילה אימצה את השם "תולדות אהרן". בתקופתו התפתחה החסידות לממדים רחבים, מקהילה של עשרות חסידים בודדים הפכה לחסידות עם כ-800 חסידים בסוף ימיו, בשנת ה'תשנ"ז.

לאחר פטירתו מרבית החסידים צידדו בבנו השני, רבי דוד קאהן, והוא ירש את מוסדות החסידות. קבוצה אחרת של חסידים בחרה בבן הבכור, רבי שמואל יעקב קאהן, שקיבל את מבנה הישיבה של החסידות ופתח בו את בית מדרשו. בין החסידים שהצטרפו לרבי שמואל יעקב היו הרב מאיר ברנדסדורפר, הרב דניאל פריש והרב מנחם דוידוביץ'.

== קהילות ומוסדות החסידות ==
האדמו"ר רבי אברהם יצחק קאהן, על שמו נקראת החסידות
לחסידות תלמודי תורה בירושלים בבית שמש ובנוף הגליל, וכן ישיבה קטנה וישיבה גדולה בירושלים ומוסדות לבנות.

קהילות של החסידות הוקמו בבני ברק ובביתר עילית, וכן בבורו פארק, ויליאמסבורג, מונסי ולונדון. בעבר פעל גם בית כנסת באנטוורפן.

==מאפייני החסידות==
על פי האדמו"ר, לחסידות שלושה מאפיינים, צניעות, תפילה ושבת. תקנות הצניעות והתפילה הם כמו בחסידות תולדות אהרן והן מיוסדות על "ספר התקנות" של רבי אהרן ראטה בו הוא מורה על כללי הלבוש הגברי והנשי, וסגנון ותקנות התפילה. שני נושאים אלו עומדים המרכז תקנון הקהילה. הלבוש של אנשי החסידות דומה לזה של חסידי תולדות אהרן.

רבי שמואל יעקב מדגיש את נושא השבת <ref>https://mishpacha.com/souls-aflame/</ref>, ועורך טיש ליל שבת ארוך, בהשפעת חסידות ויז'ניץ, שבה למד בצעירותו במשך כחצי שנה.

בז' באדר ה'תשס"א יזם האדמו"ר סדר לימוד של "דף הקהילה", לימוד של חמישה דפי גמרא מדי שבוע. בחסידות יש מספר התארגנויות של לימוד משותף של דף הקהילה. בחסידות קבוצת עילית של אברכים להם תקנות מיוחדות בעבודת ה', כמו סדרי לימוד ארוכים, הקפדה על תפילה בבתי הכנסת של הקהילה, התנזרות ממותרות ועוד.

חסידות תולדות אברהם יצחק מתאפיינת בפתיחות מסוימת בקבלת חברים חדשים, מה שהפך אותה להטרוגנית יותר ביחס לחסידות האם. חלק מהחסידים החדשים לא הצטרפו לקהילה באופן מלא, אינם לובשים את מלבושיה ואינם שולחים את ילדיהם למוסדות החסידות.<gallery>
קובץ:Rabbis kohn old shul1.jpg|בית כנסת "תולדות אהרן" על חורבותיו נבנה בית כנסת "תולדות אברהם יצחק"
קובץ:Toldos Avrohom Yitzchok 2.JPG|מעמד "חינוך הטהור" של החסידות
קובץ:Rabbi aharon kohn.jpg|האדמו"ר הרב אהרן ראטה, אבי השושלת
</gallery>

==הערות שוליים==

*
תולדות אברהם יצחק
נובאיה צ'ארה

נ֫וֹבָאיָה צָ'ארָה (ברוסית: Но́вая Ча́ра) היא עיירה מרכזית בנפת קלרסקיי שנמצאת בצפון מחוז צ'יטה ברוסיה. העיירה ממוקמת בצומת מרכזי של מסילות רכבת בחלק הסיבירי של רוסיה. היא נוסדה ליד הכפר צ'ארה שבזמנו היה יישוב מרכזי בנפה. ההתפתחות הגדולה של העיירה התרחשה הודות לפיתוח מכרה הנחושת "אוּדוֹקָן".

==קישורים חיצוניים==

קטגוריה:חבל מנהלי עבר הבאיקל: יישובים
קטגוריה:יישובים שהוקמו ב-1979
אנטה פון דרוסטה-הילסהוף

אנטה פון דרוסטה-הילסהוף (בגרמנית: Annette von Droste-Hülshoff, ; 12 בינואר 1797 – 25 במאי 1848) הייתה סופרת ומשוררת גרמנייה, מן הנשים החשובות בספרות הגרמנית, שיצירתה השתייכה לזרם הבידרמאייר , זרם ספרותי פוסט-רומנטי שקדם למהפכת 1848.

דרוסטה-הילסהוף נולדה למשפחה אריסטוקרטית וקתולית באחוזת המשפחה הילסהוף, ליד מינסטר, בוסטפאליה. התחנכה על ידי מורים פרטיים, וכבר בילדותה החלה לכתוב סיפורים ושירים, אולם עד לגיל ארבעים לא פרסמה דבר.

בין יצירותיה החשובות ביותר מחזור השירים "השנה הרוחנית" (Das geistliche Jahr) והנובלה עץ היהודים (במקור Die Judenbuche, "אשור היהודים") .

החל משנת 1946 מוענק פרס ספרותי על שמה. הוא מוענק סופרים שנולדו או מתוגגרים בווסטפליה. בשנת 1991 הפרס הוענק ליני אלוני, ישראלית ילידת גרמניה.

== יצירתה שתורגמה לעברית ==
* עץ היהודים, תרגמה מן המקור הגרמני ואיירה לאה גולדברג, תל אביב, דביר, תש"ל.

==קישורים חיצוניים==

* 
* 
* 
* 
* 

קטגוריה:סופרות גרמניות
קטגוריה:סופרים גרמנים
קטגוריה:משוררות גרמניות
קטגוריה:נוצרים רומים-קתולים גרמנים
קטגוריה:מלחינות גרמניות
קטגוריה:מלחינות המאה ה-19
קטגוריה:ילידות 1797
קטגוריה:נפטרות ב-1848
סנטיאגו קניסארס

חוסה סנטיאגו קניסארס רואיס (ספרדית: José Santiago Cañizares Ruiz; נולד ב-18 בדצמבר 1969 בסיודאד ריאל, ספרד) הוא כדורגלן עבר ספרדי ששיחק בעמדת השוער.

קניסארס זכה ארבע פעמים בפרס ריקרדו זאמורה, פרס המוענק לשוער היעיל ביותר בליגה הספרדית; בעונת 1993/1992 במדי סלטה ויגו חלק את הפרס עם פרנסיסקו ליאניו (שוער דפורטיבו לה קורוניה) ובעונות 2001/2000, 2002/2001 ו-2004/2003 במדי ולנסיה.

== ביוגרפיה ==

=== קריירת מועדונים ===
ב-1988 החל קניסארס את הקריירה שלו בריאל מדריד קסטיליה. בשנת 1990 עבר קניסארס לאלצ'ה, ושנה מאוחר יותר – למרידה. בשנת 1992 עבר השוער לסלטה ויגו במדיה שיחק עד לשנת 1994. לאחר מכן עבר קניסארס לריאל מדריד עימה זכה בליגת האלופות בעונת 1997/1998. בשנת 1998 עבר לולנסיה, במקום אנדוני זוביזרטה שפרש. הוא שיחק בוולנסיה עד ה-20 בדצמבר 2007, כאשר שוחרר מהקבוצה עם שני שחקנים נוספים. באפריל 2008 הוחזר לסגל ולנסיה, לאחר פיטוריו של המאמן רונאלד קומאן.

=== נבחרת ספרד ===
קניסארס עלה להופעת הבכורה שלו בנבחרת ספרד ב-17 בנובמבר 1993 לאחר הרחקתו של אנדוני זוביזרטה בכרטיס אדום במהלך משחק מול נבחרת דנמרק במסגרת מוקדמות מונדיאל 1994. קניסארס השתתף עם הנבחרת הספרדית בשלושה מונדיאלים (1994, 1998 ו-2006) וב-3 אליפויות אירופה (1996, 2000, 2004). את מונדיאל 2002 הוא החמיץ לאחר שגיד ברגלו נחתך מבקבוק אפטר שייב. הופעתו האחרונה בנבחרת הייתה מול נבחרת ערב הסעודית במונדיאל 2006. בסך הכל שיחק קניסארס ב-46 משחקים במדי ספרד.

==תארים==
;ריאל מדריד
* אליפות ליגת העל הספרדית – 1994/1995, 1996/1997
* ליגת האלופות – 1997/1998

;ולנסיה
* אליפות ליגת העל הספרדית – 2001/2002, 2003/2004
* קופה דל ריי – 1998/1999
* הסופר קאפ הספרדי – 1999
* גביע אופ"א – 2003/2004
* הסופר קאפ האירופי – 2004

;תארים אישיים
* פרס ריקרדו זאמורה (4): , , , 
* נבחרת השנה של אופ"א: 

==קישורים חיצוניים==

==הערות שוליים==

קטגוריה:שוערי כדורגל ספרדים
קטגוריה:כדורגלני ריאל מדריד
קטגוריה:כדורגלני אלצ'ה
קטגוריה:כדורגלני מרידה
קטגוריה:כדורגלני סלטה ויגו
קטגוריה:כדורגלני ולנסיה
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני ריאל מדריד קסטיליה
קטגוריה:אלופים אולימפיים ספרדים: כדורגל
קטגוריה:כדורגלנים באולימפיאדת ברצלונה (1992)
קטגוריה:כדורגלני מונדיאל 1994
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:כדורגלני יורו 2000
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:ספרדים שנולדו ב-1969
רמת בית הכרם

רמת בית הכרם היא שכונה במערב ירושלים, אשר מהווה יחד עם שכונות יפה נוף, גבעת בית הכרם ושכונת הפועלים את שכונת בית הכרם רבתי.

השכונה שוכנת במערב ירושלים, ובנויה כמשולש שחודו לכיוון דרום. גבולותיה הם: ממזרח - שדרות מנחם בגין וגבעת רם, מצפון - גבעת בית הכרם, ממערב ומדרום - בית וגן. השכונה קרויה "רמת בית הכרם" משום שהיא סמוכה אל בית הכרם וגבוהה ממנה באופן משמעותי.

==היסטוריה==
לאחר מלחמת העצמאות התכוונה ממשלת ישראל להקים שדה תעופה ברמה שכיום שוכנת בה השכונה, ולצורך כך הפקיעה קרקעות באזור. לאחר מלחמת ששת הימים בוטלה התוכנית, לאור קיומו של שדה התעופה עטרות, והשטח שינה ייעודו לצורכי בנייה. בצפון-מזרח הרמה נבנה בשנת 1951 מפעל למכלי מסוקים של התע"ש שפונה ב-1997.

בנייתה של רמת בית הכרם החלה בשנת 1991. התכנון מייעד לרמת בית הכרם בניית 2,050 יחידות דיור, מהן כ־1,500 על קרקע של מינהל מקרקעי ישראל והיתר על קרקעות פרטיות. בשמת 1997 החלה בניית שלב ב של השכונה. עד סוף שנת 2003 נבנו ברמת בית הכרם כ־1,200 יחידות דיור. השכונה נבנתה בסגנון מודרני כשאת התשתיות של הכבישים, הניקוז והמים הקימה החברה העירונית מוריה. התכנון המפורט והביצוע נעשו במקביל לבנייה, דבר שאיפשר אכלוס מהיר של השכונה.

בינואר 2004 פורסם מכרז לבניית 252 יחידות דיור בסמיכות למפעל תע"ש המפונה שבו נעשו החל מ־1996 סדרת בדיקות ופינוי קרקע נגועה כתוצאה מחשש של המצאות מזהמים בקרקע כתוצאה מפעילות מפעל תע"ש שפונה. המתחם החדש נבנה בצידה המזרחי של רמת בית הכרם, אך לא כחלק מהשכונה עצמה, כאשר מתוכנן כביש חדש שיחבר את תת-השכונה החדשה לשכונת בית הכרם הוותיקה.

ב־2006 נפתח בשכונה מרכז מסחרי שבנתה קבוצת רובינשטיין.

ב־2009 בוטל קו 14 שקישר את שכונות בית הכרם למרכז העיר. כיום (2024) פועלים בשכונה קו 21 לשכונת בית וגן ולתחנת הרכבת בהר הרצל, קו 50 לתחנה המרכזית בירושלים דרך בית הכרם הוותיקה, וקריית הלאום, וקו 5 להר חומה, דרך תחנת הרכבת בהר הרצל, אצטדיון טדי ואזור התעשייה תלפיות.

==מבנה השכונה==
השכונה עצמה בנויה סביב לפארק מרכזי ולגני משחקים לילדים, כאשר לרובם יש גישה ישירה לפארק. נסללו בה רחובות 'הולנדיים', והבנייה רוויה בבניינים של 3-5 קומות, בסגנון נאו-קלאסי. השכונה נחשבת לאקסקלוסיבית ואטרקטיבית, גם בשל היותה שכונה שקטה וקרובה לעורקי התחבורה הראשיים של כביש בגין ושדרות הרצל. ברוב הבתים הדירות בנות שלושה עד חמישה חדרים, ויש אף דירות גג (פנטהאוזים) ודירות רב מפלסיות (דופלקסים). רחוב האורך המרכזי בשכונה הוא על שם משה קול, ראש מחלקת עליית הנוער בסוכנות היהודית, מנהיגה של המפלגה הליברלית ושר התיירות.

==גלריית תמונות==
<gallery>
תמונה:Ramat Beit Hakerem 1.jpg|רמת בית הכרם
תמונה:Ramat Beit Hakerem 2.jpg|המרכז המסחרי
</gallery>

==קישורים חיצוניים==

==הערות שוליים==

קטגוריה:ירושלים: שכונות
עירא היאירי

עִירָא היָאִירִי היה בנו של עקש התקועי, שהיה מגיבורי דוד. היה מקורב לדוד המלך ולבניו ושירת לפני בניית בית המקדש הראשון, על פי פשט הפסוקים ככהן, אך תרגום יונתן ומפרשים אחרים פירשו את תואר "כהן" כסימן לגדולה ולאו דווקא כהונה ממש.

יש מי שפירש שעירא ובני דוד עבדו יחדיו בכהונה. הפסוקים: . וכן . פסוקים אלו "שוחזרו" על ידי הפרשן קלוסטרמן לפסוק: "ועירא ובני דוד היו כהנים לדוד". ככל הנראה הוא השתייך למשפחת היאירי שגרה בעבר הירדן המזרחי.

במסכת גיטין מבואר שהיה איש אשכולות אשר לא נראה כמוהו מימי משה רבנו, איש אשר בו "תורה וגדולה במקום אחד".

במסכת מועד קטן<ref></ref> מופיע בתור רבו של דוד המלך. עוד מסופר שדוד נהג בו בכבוד ואף ישב בפניו על הקרקע בעת שלמד ממנו תורה.

במסכת עירובין מובא שדוד המלך היה נותן את כל מתנות כהונה שהיו לו לעירא רבו.

במדרש רבה שיר השירים ובמסכת עירובין מובא שדוד המלך לא הראה לציבור את ידיעותיו בתורה כל זמן שעירא רבו היה חי.

==הערות שוליים==

קטגוריה:אישים בספר שמואל
קטגוריה:אישים הקשורים לבית המקדש
Request for Comments

ברשת האינטרנט ובהנדסת רשתות מחשבים, מסמכי בקשה להערות (באנגלית: Request For Comments) הם סדרה של מזכרים בתחום טכנולוגיות אינטרנט שונות. לרוב, המזכרים מתארים מחקר חדש, חדשנות טכנולוגית או מתודולוגיה המרחיבים באופן כלשהו את טכנולוגיות האינטרנט הקיימות.

מסמכי RFC נכתבים בדרך כלל על ידי מהנדסים וחוקרים בתחום מדעי המחשב לשם ביקורת עמיתים או לשם הפצת תפיסות חדשות, מידע ולעיתים הומור הנדסי. המסמכים מפורסמים לציבור הרחב על ידי ארגון Internet Society (ISOC). בהמשך, כוח המשימה להנדסת האינטרנט (IETF) עשוי לאמץ את מסמכי ה-RFC כתקני אינטרנט.

== קישורים חיצוניים ==
* 
* [http://www.rfc-editor.org/rfcfaq.html שאלות נפוצות בנוגע ל-RFC]
* [http://www.rfc-editor.org/rfc.html מסד נתונים של RFC] 
* [http://www.rfc-editor.org/rfc-index2.html אינדקס של RFCs] (טקסט)
* [http://tools.ietf.org/rfc/ אינדקס של RFCs] (html)
* [http://www.rfc-editor.org/rfcxx00.html הסטטוס הרשמי של RFCs בתהליך התקנון]

קטגוריה:תקנים בתחום המחשוב
קטגוריה:קוד מזהה בין-לאומי
מגהץ

מגהץ ישן
מגהץ הוא מכשיר, שמטרתו החלקת קמטים באריגים בכלל ובביגוד בפרט, בעזרת הפעלת חום ולחץ, וכיום גם בתוספת אדי קיטור.

חום המגהץ פותח קשרים כימיים בין המולקולות הארוכות (פולימרים) של האריגים. לאחר שחרור הקשרים מיישר משקל המגהץ את המולקולות ואלו שומרות על צורתן המיושרת עם התקררותן. לאריגים מסוימים, כגון אריגי כותנה, מוסיפים מים בזמן הגיהוץ כדי לפתוח את הקשרים הכימיים הפנימיים שלהם.

את תכונות המגהץ ניתן לנצל גם לעיקור אריגים.

== היסטוריה ==
מגהץ פחמים עם מפוח
כבר במאה הראשונה לפני הספירה השתמשו בסין במחבתות מלאות בגחלים לוהטות כמכשירים לגיהוץ אריגים. באירופה השתמשו החל מהמאה ה-17 במגהצים יצוקים מיצקת. המגהצים היצוקים נראו כמשולש מתכת כבד שאליו מחוברת ידית. את המגהצים חיממו באש לפני כל שימוש. גרסאות מאוחרות יותר של מגהצים הורכבו מקופסת מתכת שלתוכה הוכנסו גחלים בוערות שאווררו בעזרת מפוח לשם הזנת תהליך הבעירה שלהם.

בסוף המאה התשע עשרה ובתחילת המאה העשרים היו בשימוש מגהצים שהפיקו חום מבעירת סוגי דלק שונים, כגון קרוסין, אלכוהול, גז טבעי ואף בנזין. בבתים שצוידו במערכת צינורות גז להפעלת תאורת גז, השתמשו בגז להפעלת מכשירים נוספים, ביניהם מגהצים. למרות סכנת השריפות הגלומה בשימוש במגהצים הפועלים על דלק נוזלי, הם נמכרו בארצות הברית עד שנות ה-40 של המאה ה-20.מגהץ קיטור חשמליבעולם התעשייתי, מגהצים הפועלים על שריפת דלק פינו את מקומם למגהצים חשמליים המפיקים חום על ידי התנגדות לזרם חשמלי. היצקת הוחלפה במשטח תחתון עשוי חמרן או פלדת אל-חלד ואת טמפרטורת גוף החימום של המגהץ קבע תרמוסטט. המצאת המגהץ החשמלי ב-1882 נזקפת לזכות הנרי סיליי (Henry W. Seeley) מניו יורק. באותה שנה הוצג בצרפת מגהץ המחומם בעזרת קשת חשמלית שכשל בשל הסכנה הצרופה בשימוש בו. בטמפרטורה של המגהצים החשמליים הראשונים היה קשה לשלוט, שליטה בחומם בעזרת תרמוסטט הופיעה לראשונה בשנות העשרים של המאה העשרים. מאוחר יותר, בזכות המצאתו של תומאס סירס (Thomas Sears), החל השימוש בקיטור בתהליך הגיהוץ.

== מגהצים מודרניים ==
המגהצים המודרניים הם גרסאות ביתיות וניידות של מגהצים חשמליים. חלקם כוללים אפשרויות פעולה שונות שתפקידן לייעל את תהליך הגיהוץ. משלל האפשרויות ראויות לציון ויסות החום ויצירת הקיטור.

ברוב המגהצים ניתן לווסת את חום הפעולה של המגהץ כדי להתאימו לאריגים שונים, אריגים דקים ועדינים שאינם עמידים בחום (כגון אריגי ניילון, צמר ומשי) מגהצים בטמפרטורות נמוכות יחסית (135–148 מעלות צלזיוס) ואילו אריגים עמידים יותר כמו כותנה ופשתן מגהצים בטמפרטורות גבוהות יותר (190–230 מעלות צלזיוס).
גבר מגהץ
בחלק מהמגהצים נמצא מכל מים ההופכים לקיטור במהלך הגיהוץ, כדי לייעל את התהליך באריגים מסוימים.
==גיהוץ בתרבות==
הגיהוץ היה חשוב ונחשב בדרך כלל כפעולה של עקרת הבית.

יש המכנים הוצאת כסף או קניה בעזרת כרטיס אשראי 'לגהץ כרטיס'.

==קישורים חיצוניים==

==הערות שוליים==

קטגוריה:מכשירי חשמל ביתיים
קטגוריה:כביסה
נים (כלי דם)

נים מחבר בין [[עורק לווריד]]
נים הוא כלי הדם הקטן ביותר במחזור הדם, קוטרו נע בין 5 ל-10 מיקרומטר. הדם מוזרם לנים מהעורק וממשיך ממנו לווריד. הנימים מגיעים לכל הרקמות והתאים החיים בגוף, כאשר כל תא כזה צמוד לנים אחד או יותר. תפקיד הנים לאפשר חילוף חומרים בין הדם לתאים.

== התאמה לתפקיד ==
*דופן: דופן הנים דקה מאוד והיא מורכבת משכבה אחת בלבד של תאי אנדותל, המאפשרת מעבר יעיל של חמצן, פחמן דו-חמצני, מים, חומרי מזון ופסולת דרכו. 
*קוטר: קוטרו של הנים קטן במעט מקוטרו של תא דם אדום: על כן, תאי הדם האדומים זורמים בנימים בטור, תוך כדי שהם מתקפלים מעט. כתוצאה מכך שטח רב יחסית מתא הדם האדום בא במגע ישיר עם דופן הנים, ומתאפשר חילוף החומרים בדיפוזיה עם הסביבה שמחוץ לנים.
* קצב הזרימה: קצב הזרימה בנימים הוא האיטי ביותר ביחס ליתר כלי הדם, זאת מפני שסך שטח החתך של הנימים גדול מסך שטח החתך של כלי הדם המובילים אליהם. כמות נוזל זהה עוברת הן בעורקים והן בנימים בזמן נתון, אך מכיוון ששטח חתך הנימים הכולל גדול יותר, קצב הזרימה בנימים נמוך יותר. הזרימה האיטית בנימים מאפשרת פעפוע יעיל מאוד.

== תפקידים נוספים ==
בריאות מתבצע חילוף חומרים בין הנימים לנאדיות הריאה אליהן הם צמודים, פחמן דו-חמצני עובר מהנים לנאדית וחמצן עובר מהנאדית לנים.

כך גם במעי הדק חומרי מזון כגון חומצות אמינו, חומצות שומן וגלוקוז עוברים לזרם הדם בנימים.

בכליות מתבצע טיהור הדם, חומרים רעילים לגוף יוצאים מהנימים לכיוון שלפוחית השתן לשם הפרשה מן הגוף.

==סוגי נימים==
*Continuous - נים אשר החדירות בו מוגבלת כמעט במלואה, יוצאים ממנו חלקיקים קטנים שחלקם יוצאים מבין התאים (אלו שלא מסיסים בשומן) על ידי בועיות וחלקם יוצאים דרך הממברנה (המסיסים בשומן). סוג נים זה ניתן למצוא ברקמות שונות כמו בריאות ובשרירים.
*Fenestrated - נים אשר החדירות בו מוגבלת למחצה. בנים זה יוצאים רוב החלקיקים פרט לחלבונים ולתאי דם אדומים. נים זה ניתן למצוא במעי ובגלומרולוס.
*Sinusoidal - נים אשר החדירות בו אינה מוגבלת כלל. כל החלקיקים הנמצאים בנים זה יכולים לצאת. נים זה ניתן למצוא בכבד טחול ומח העצם. בכבד ניתן לראות כי הנוזל החוץ תאי של הכבד דומה לזה של הפלזמה.
*לאורך נים אחד, יכולים להיות כמה סוגים (continuos, fenestrated, sinusodial).

תפקיד חשוב נוסף לנימי הדם: לאורך נימי הדם, פלסמת הדם יוצאת דרך דופן הנים ונספגת מחדש, אך רק 90% ממנה חוזר אל מחזור הדם, 10% הנותרים משמשים ליצור הנוזל הלימפטי.

==קישורים חיצוניים==

* 

קטגוריה:מערכת ההובלה
מוניזם

מוניזם (ביוונית: μόνος, "מונוס" - יחיד) היא השקפה פילוסופית הטוענת שמאחורי ריבוי הדברים שסביבנו מסתתר עיקרון אחד: גורם יחיד בלתי משתנה ובלתי ניתן לחלוקה שאחראי למופעים השונים שבטבע ומסביר אותם. תפיסה זו עומדת בניגוד לדואליזם ולפלורליזם שמניחים שבבסיס ההוויה מצוי ניגוד וריבוי. בתאולוגיה משמעות המוניזם הוא אמונה באל אחד.

==היסטוריה==
אבי תפיסה זו בפילוסופיה הקדם-סוקרטית הוא תאלס אשר גרס ש"הכל מים". התפיסה המוניסטית השתכללה במשנתו של פרמנידס. הפער בין הפילוסופיה המוניסטית של פרמנידס לבין תפיסת הריבוי והשינוי שייצג הרקליטוס יושב במידת מה על ידי רעיון האידאות של אפלטון שאפשר הבנה של קיום הריבוי לצד קיומה של אחדות.

שפינוזה דגל בהשקפה מוניסטית וטען כי הטבע הוא אחד ויחיד והאלוהות באה לידי ביטוי בטבע שהוא מוחלט ואינסופי.

המונח מוניזם הוצג במאה ה-18 על ידי כריסטיאן וולף בעבודתו Logic, כדי לציין סוגים של מחשבה פילוסופית שבהם נעשה ניסיון לחסל את הדיכוטומיה של הגוף והנפש ולהסביר את כל התופעות על ידי עיקרון מאחד אחד, או כביטויים של חומר יחיד.<ref>[https://science.jrank.org/pages/7886/Monism.html science.jrank.Organization, Monism]</ref>

בעיית הנפש-גוף בפילוסופיה בוחנת את הקשר בין הנפש לחומר, ובמיוחד את הקשר בין התודעה למוח. הנושא נחקר על ידי רנה דקארט במאה ה-17, במסגרת דואליזם קרטזיאני, ועל ידי פילוסופים טרום אריסטוטליים, במסגרת ובמסורות אסיאתיות מוקדמות יותר.

מאוחר יותר הוחל מונח זה גם על תורת הזהות המוחלטת שהוגדרו על ידי הגל ושלינג. לאחר מכן נעשה שימוש נרחב יותר במונח, לכל תיאוריה שמניחה עקרון מאחד. גם התזה של המתנגדים לדואליזם הורחבה, כך שהיא כוללת פלורליזם. לדברי , כתוצאה משימוש מורחב זה, המונח הוא "דו משמעי באופן שיטתי".

==ראו גם==
*פילוסופיה של הנפש
*בעיית גוף-נפש
*דואליזם

== קישורים חיצוניים ==

* 
* [http://plato.stanford.edu/entries/monism/ מוניזם] באנציקלופדיה לפילוסופיה מערבית
* ארתור גרין, [https://www.makorrishon.co.il/shabbat/242389/ תרבו באהבה: עם נוצר וארץ קמה ושפה אשר נרדמה], על מוניזם מיסטי.
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מטאפיזיקה
קטגוריה:פילוסופיה של הנפש
קטגוריה:1 (מספר)
מאפי

מאפי (Mafic) הוא כינוי בגאולוגיה למינרלים סיליקטיים, מאגמה, סלעים פלוטוניים וסלעי פרץ דלים יחסית בצורן דו-חמצני – 45-52% – המכילים ריכוזים גבוהים של יסודות כבדים כברזל ומגנזיום. המונח הוא הלחם של ההברות הראשונות – Ma ממגנזיום ו-Fe מ-Ferrum, ברזל בלטינית. למרות השם, מאגמה מאפית עשירה גם בסידן ובנתרן. המונח "סלעים מאפיים" מקביל פחות או יותר למונח הקודם "סלעים בסיסיים". סלעים המכילים אחוז נמוך יותר של צורן דו-חמצני נקראים אולטרה-מאפי.

צבעם של מינרלים מאפיים הוא בדרך כלל כהה ומשום כך הם מכונים גם "מינרלים מֶלנוֹקרטיים" (בעלי צבע כהה) והם בעלי משקל סגולי גדול מ-3. מינרלים יוצרי סלעים מאפיים נפוצים כוללים אוליבין, פירוקסן, אמפיבול, ביוטיט ונציצים אחרים. הסלעים המאפיים הנפוצים הם בזלת וגברו.

מבחינה כימית מצויים הסלעים המאפיים בקצה אחד של ספקטרום הסלעים, ואילו בקצה השני מצויים הסלעים המכונים "סלעים פלסיים" – סלעים "חמוצים".

==לבה מאפית==
לבת "אא"
לבה מאפית דלה יחסית בסיליקה ועשירה במגנזיום ובברזל. צמיגותה נמוכה מאחר שבשל תכולת הסיליקה הנמוכה טמפרטורת הפליטה שלה המגיעה ל-1,100°C נוטה לפגוע בקשרי הפולימר וליצור דיפוזיה בתוך הנוזל. מים וחומרים נדיפים אחרים יכולים להשתחרר בקלות יותר ובצורה מדורגת מלבה מאפית, לכן פליטתה נוטה להיות נפיצה פחות מהרי געש הבנויים מלבה פלסית.

בלבה מאפית ניתן למצוא פנוקריסטים גדולים שצמיחתם מתאפשרת בגלל התקררות איטית. לבה מסוג זה אופיינית להרי געש תת-ימיים, לרכסים מרכז אוקייניים – דוגמת הרכס המרכז-אטלנטי הנחשף באיסלנד – ולאזורים המצויים מעל נקודות חמות – דוגמת קו התלים הישראלי והאיים הגעשיים של הוואי). הלבה נפלטת בהתפרצויות הוואיות דרך צינורות הזנה או ממערכת סדקים, ונוטה לזרום למרחק רב. זרימה זו יוצרת חרוטי טוף, חרוטי מגן ורמות געשיות. מבנים אופייניים לסוג זה של לבה הם "לבת אא" מחוספסת, "לבת פהויהוי" חלקה ובזלת כרים. הסלעים הנוצרים מלבה זו נוטים להיות כהים: בזלת, טוף, סקוריה, טרכיט ופלגוניט.

==סלעים מאפיים==
משושי [[בזלת]]
מאגמה ולבה מאפיות יוצרות מגוון של סלעים:
{| class="wikitable"
! מרקם הסלע !! שם הסלע המאפי
|- 
| פגמטיטי || גברו פגמטיטי
|- 
| גס גרגיר (פנריטי) || גברו
|- 
| גס גרגיר ופורפירי || גברו פורפירי
|- 
| דק גרגיר ואפינטי || בזלת
|- 
| דק גרגיר ופורפירי || בזלת פורפירית
|- 
| פירוקלסטי || בזלת, טוף
|- 
| נקבובי || בזלת וסיקולרית
|- 
| שקדי || בזלת אמיגדלואידית
|- 
| וסיקולות (נקבוביות) רבות || סקוריה
|- 
| זגוגיתי || טרכיט, פלגוניט
|}

==ראו גם==
*גאולוגיה - מונחים
*פטרולוגיה
*דיאגרמת QAPF
*מאגמה
*לבה

==קישורים חיצוניים==

* 

קטגוריה:פטרולוגיה
קטגוריה:מינרלוגיה
לוח שחמט

סטאונטון]]

לוח שחמט הוא הלוח המשמש במשחק השחמט, בווריאציות של משחק השחמט ובמשחקים נוספים כגון דמקה, משחק האמזונות וארימא, וכן כבסיס לחידות שונות.

לוח השחמט ממומש במגוון רחב של חומרים, כיד הדמיון של יוצר הלוח: נייר, קרטון, מתכת, עץ, פלסטיק, אבן, זכוכית ועוד. גודלו הנפוץ של הלוח הוא כזה שניתן יהיה לשחק בו בנוחות סביב שולחן קטן, אך יש גם לוחות קטנים במיוחד (למשל למשחק בעת טיסה או נסיעה ברכבת) ולוחות גדולים במיוחד (למשל, במגרשי משחקים).

האגדה מספרת שבעקבות המצאת השחמט פנה המלך אל הממציא ושאל איזה פרס הוא רוצה בתמורה להמצאתו הנפלאה. הממציא אמר שהוא מבקש גרגר חיטה במשבצת הראשונה, 2 גרגרים בשנייה, 4 גרגרים בשלישית, 8 ברביעית וכן הלאה, בטור הנדסי. המשימה נראתה בעיני המלך כעניין של מה בכך, והוא פקד על משרתיו למלאה, אך מהר מאוד גילה שכל מחסני התבואה בממלכה התרוקנו, בזמן שמילוי משאלתו של הממציא רחוק מלהתגשם (כבר למילוי כל המשבצות עד המשבצת ה-32 נדרשו יותר מארבעה מיליארד גרגרים).

שולחן שעליו מוטבע לוח שחמט, בפארק ב[[קליפורניה]]

==סידור הלוח==

לוח השחמט מחולק ל־64 ערוגות (משבצות), בשמונה שורות ושמונה עמודות, הצבועות בצבעי שחור ולבן לסירוגין (או, בכלליות, צבע בהיר וצבע כהה). לשם רישום מהלכי המשחק, השורות ממוספרות מ-1 עד 8, והעמודות מסומנות א' עד ח', או A עד H (משמאל לימין). 

במשחק השחמט (ובדרך כלל גם במשחקים אחרים על לוח זה) מניחים את הלוח כך שהערוגה הימנית ביותר בשורה הקרובה לכל שחקן היא לבנה. במצב התחלתי של משחק השחמט, הכלים הלבנים מסודרים בשתי השורות 1-2 שבקצהו האחד של הלוח, והכלים השחורים בשתי השורות 7-8 שבקצהו האחר.

במשחק דמקה מסודרים תריסר כלים לבנים זהים בשלוש שורות בקצהו האחד של הלוח (במשבצות השחורות בלבד), ותריסר כלים שחורים זהים מסודרים בשלוש שורות בקצהו האחד של הלוח (אף הם במשבצות השחורות בלבד).

==חידות שחמט==

חידות שחמט הן חידות שלהצגתן ולפתרונן משמשים לוח השחמט ולעיתים גם כלי השחמט (כולל החוקים החלים על כל כלי), אך הן אינן עוסקות במצבים שניתן להגיע אליהם במהלך משחק שחמט. דוגמה לחידה העוסקת בלוח השחמט: ניקח לוח שחמט ונגזור ממנו שתי משבצות הנמצאות בפינות נגדיות של הלוח (פינות שאין להן שורה משותפת או טור משותף). האם ניתן לכסות לוח זה ב-31 אבני דומינו, כך שכל אבן מכסה שני ריבועים סמוכים? הפתרון במסגרת הבאה.

מסלול מעגלי על לוח שחמט 
על לוח שחמט קיים מסלול מעגלי, שעובר מכל משבצת למשבצת סמוכה (בעלת צלע משותפת), ועובר בכל משבצת פעם אחת בלבד. מסלול זה עובר במשבצות שחורות ולבנות לסירוגין. על נתון זה מתבססת ההוכחה של משפט גומורי.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:שחמט
חבובוטף

חבובוטף (באנגלית: Muppet Babies) היא סדרת אנימציה בת 107 פרקים, שהופקה לטלוויזיה בין השנים 1984–1991 ב-CBS. בישראל שודרה הסדרה בערוץ הראשון בין השנים 1988–1989 ואחר כך שודרה בערוץ ג'וניור ב-yes.

במאי הגרסה העברית הוא גדי רייק שגם דיבב חלק מהדמויות.

החבובוטף הופיעו לראשונה בסרט "החבובות כובשות את מנהטן".

בשנת 2018 נוצרה גרסה מחודשת לסדרה בשם "חבובוטף" באנימציה ממוחשבת ותלת־ממדית.

== תקציר העלילה ==
עלילת הסדרה התמקדה בדמויות "החבובות" כאשר היו זאטוטים אשר חיים יחד בחדר ילדים גדול תחת השגחתה של מטפלת המכונה "אומנת" (נאני באנגלית).

בעזרת דמיונם הפעיל הם נוהגים לצאת להרפתקאות בעולמות דמיוניים. אף על פי שלעיתים הם נקלעים למצבים מסוכנים, תמיד הם ניצלים בשנייה האחרונה כאשר האומנת נכנסת לחדר על מנת לבדוק לשלומם ובכך למעשה מחזירה אותם למציאות.

כמעט כל פרק הכיל שיר אחד, ולעיתים אף יותר.

הסדרה המצוירת שונה מהסדרה המקורית ומיועדת יותר לגיל הרך.

הסדרה כללה גם פרודיות לסרטי קולנוע שונים בהם בין השאר "מלחמת הכוכבים" ו"אינדיאנה ג'ונס".

== הדמויות ==
* קרמיט הצפרדע (דיבוב לעברית: אייל ברטונוב)
* מיס פיגי (דיבוב לעברית: לימור רוזנר מוג'ה)
* פוזי הדוב (דיבוב לעברית: גני תמיר)
* סקוטר (החבובות) (דיבוב לעברית: אבי פניני)
* גונזו (דיבוב לעברית: גני תמיר)
* רולף הכלב (דיבוב לעברית: אבי פניני)
* חיה (החבובות) (דיבוב לעברית: גדי רייק)
* סקיטר - (אחותו התאומה של סקוטר, לא הופיעה ב"מופע של החבובות") (דיבוב לעברית: לימור רוזנר מוג'ה)
*באנסן (דיבוב לעברית: גדי רייק)
*אומנת (דיבוב לעברית: לימור רוזנר מוג'ה)
* בין הארנב - מדי פעם בפעם
* מדי פעם בפעם הופיעו גם ד"ר באנסין (דיבוב: גדי רייק) וביקר.

== קישורים חיצוניים ==

קטגוריה:החבובות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:הערוץ הראשון - תוכניות רכש
קטגוריה:סדרות ספין-אוף אמריקאיות
קטגוריה:חברת ג'ים הנסון: סדרות
קטגוריה:זוכי אמי בשעות היום: אנימציה
קטגוריה:CBS: תוכניות וסדרות
סמואל לייבוביץ'

סמואל סימון לייבוביץ (באנגלית: Samuel Simon Leibowitz; 14 באוגוסט 1893 – 11 בינואר 1978) היה פרקליט יהודי-אמריקאי אשר נודע במאבקו למען זכויות האזרח ובהגנתו המוצלחת על נערי סקוטסבורו, מקרה תקדימי בתולדות התנועה לזכויות האזרח בארצות הברית. 

לייבוביץ' נולד ביאסי, אז בממלכת רומניה והיגר עם הוריו לניו יורק ב-1897. הם התגוררו בלואר איסט סייד. לייבוביץ' למד בתיכון ג'מאייקה בקווינס. הוא למד באוניברסיטת קורנל ולאחר מכן בבית הספר למשפטים של קורנל..

לייבוביץ' הציל את לקוחותיו מעונש מוות בכיסא החשמלי ב-139 מתוך 140 משפטים פליליים של אישום ברצח מדרגה ראשונה שבהם שימש כפרקליט. בין היתר הגן ארבע פעמים על הגנגסטר אל קפונה.<ref></ref> 

ליבוביץ נבחר לכהונה של 14 שנה בבית המשפט המחוזי של מחוז קינגס (ברוקלין) ב-1940 ונבחר שנית ב-1954. ב-1962 אם איחוד רמות שונות של בתי המשפט הביו יורק אותו תפקיד בו נשא נקרא שופט בית המשפט העליון במדינת ניו יורק במחוז קינגס. 

לייבוביץ' כיהן כנשיא הארגון המאוחד לחלוצי ישראל וחבר הפדרציה הפילנתרופית היהודית בניו יורק.

הביוגרפיה שלו, "Courtroom", מאת העיתונאי והמשפטן קוונטין ריינולדס, תורגמה לעברית פעמיים תחת השמות "בית דין" ו"בית-המשפט". הביוגרפיה עוסקת כולה בפן המקצועי של חייו.

==קישורים חיצוניים==
* על הספר [http://www.text.org.il/index.php?book=0506102 "בית המשפט"] באתר "טקסט"
* 
* 

==הערות שוליים==

קטגוריה:עורכי דין יהודים אמריקאים
קטגוריה:יהודים אמריקאים
קטגוריה:שופטי בתי המשפט של מדינת ניו יורק
קטגוריה:אמריקאים ממוצא יהודי-רומני
קטגוריה:אמריקאים שנולדו ב-1893
קטגוריה:אמריקאים שנפטרו ב-1978
קטגוריה:בוגרי בית הספר למשפטים באוניברסיטת קורנל
האקארי (נפה)

נפת האקארי (בטורקית: Hakkâri ili או Hakkari ili, מילולית: האקיארי; בכורדית: Culemêrg) היא נפה בדרום-מזרח טורקיה. בירת הנפה בעיר האקארי והיא נחלקת לארבע יחידות אדמיניסטרטיביות. בנפת האקארי התגוררו בשנת 2020 280,514 תושבים, רובם כורדים. לפי ההיסטוריון והגאוגרף הערבי בן המאה ה-10 לספירה, אין האבסאל, מקור השם האקארי בצירוף "הר-קאריאן" (Her-kariyan) שמשמעו "לוחמני" או "חזק".

==גאוגרפיה==
נפת האקארי שוכנת בפינה הדרום מזרחית של טורקיה, וגובלת באיראן ממזרח, בעיראק מדרום, בנפת שירנק ממערב ובנפת ואן מצפון. נפת האקארי משתרעת על פני שטח של 7,121 קמ"ר, ומתאפיינת בתבליט הררי. למעלה משלושים פסגות מתנשאות לגובה של יותר מ-3,000 מטרים, והפסגה הגבוהה ביותר היא בהר ג'ילו (Cilo) שגובהו 4,168 מטרים. גם הרמה שבבסיסי ההרים שוכנת בגובה של 1,700 מטרים מעל פני הים.

==היסטוריה==
באזור האקארי נתגלו ציורי אבן פרה-היסטוריים הדומים לממצאים באתרים אחרים ברחבי מזרח אנטוליה ואזרבייג'ן. האשורים דיווחו על הנאירי, נסיכויות עצמאיות שהתקיימו באזור אגב קשרים פדרטיביים במשך האלף השני לפנה"ס. שמם של שניים מהנסיכים המוזכרים - הובושקי-קאקי (ה) ודאטא (נה) - הוא ממקור חוריטי. האוררטים שלטו באזור במחציתו הראשונה של האלף הראשון לפנה"ס. בתקופה העות'מאנית התגוררו באזור שבטים אשוריים, אך הם נאלצו לעוזבו ולעבור לעיראק ולפרס עקב הלחימה במלחמת העולם הראשונה. האשורים עצמם טוענים כי הטורקים והכורדים ביצעו בהם רצח עם וכי זו הייתה הסיבה למנוסתם מהאזור. עד שנת 1946 היוותה הנפה חלק מנפת ואן, אך אז הופרדה ממנה וזכתה למעמד של נפה נפרדת.

==קישורים חיצוניים==

* 

האקארי (נפת)
קטגוריה:כורדיסטן: גאוגרפיה
קטגוריה:כורדיסטן הטורקית
קטגוריה:מדינות וטריטוריות שהוקמו ב-1936
מיגל אנחל נדאל

מיגל אנחל נדאל אומר (בספרדית: Miguel Ángel Nadal Homar; נולד ב-28 ביולי 1966 במיורקה שבספרד) הוא כדורגלן עבר ספרדי. הוא מכונה "החיה של ברצלונה". נדאל שיחק עבור מאיורקה, ברצלונה והנבחרת הלאומית של ספרד, אשר במדיה השתתף ב-62 משחקים.

נדאל שיחק במשך כל קריירת המועדונים שלו בספרד. את בכורתו בליגה הספרדית ערך במיורקה ב-1986. במיורקה שיחק במשך 5 עונות מוצלחות במהלכן הבקיע 22 שערים ב-130 הופעות מעמדת ההגנה.

נדאל נמשך להצעתה של ברצלונה, אחת מהקבוצות הגדולות באירופה. הוא עבר למועדון הקטלאני בשנת 1991. תקופתו בברצלונה הייתה פורייה אף היא, והוא כבש 12 שערים בקבוצה בלמעלה ב-200 הופעות במדיה. בברצלונה הוא זכה במרבית מתאריו, ביניהם 5 זכיות באליפות ספרד, זכייה אחת בליגת האלופות בשנת 1992 ושתי זכיות בגביע המלך הספרדי.

ב-1999 החליט נדאל לחזור למועדונו הקודם, מיורקה, בו סיים את הקריירה שלו. הוא הופיע 149 פעמים וכבש 6 שערים בתקופתו השנייה במאיורקה. הוא אף עזר לה לזכות בגביע המלך הספרדי בשנת 2003. נדאל פרש מכדורגל ב-2005, כשהיה בן 39.

נדאל ייצג את נבחרת ספרד ורשם 62 הופעות במדיה, אך לא הצליח לזכות איתה באף טורניר גדול. ביורו 1996 הוא החמיץ פנדל כנגד באצטדיון ומבלי במהלך דו-קרב בעיטות עונשין, ובכך הודחה נבחרתו מהטורניר. כמו כן, הוא השתתף עם הנבחרת במונדיאל 1994, מונדיאל 1998 ומונדיאל 2002.

ב-21 ביוני 2014 מונה למנהל המקצועי של קבוצתו לשעבר מיורקה. 

מיגל אנחל נדאל הוא דודו של הטניסאי הבכיר רפאל נדאל; בעוד שאחיו של מיגל, טוני נדאל, הוא מאמנו של רפאל.

== קישורים חיצוניים ==

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני מיורקה
קטגוריה:כדורגלני ברצלונה
קטגוריה:מאמני כדורגל ספרדים
קטגוריה:מאמני מיורקה
קטגוריה:כדורגלני מונדיאל 1994
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:כדורגלני מונדיאל 2002
קטגוריה:מיורקה: אישים בספורט
קטגוריה:ספרדים שנולדו ב-1966
פארקים לאומיים בניו זילנד

[[מילפורד סאונד, בפארק הלאומי פיורדלנד]]
מפת ניו זילנד, 14 הפארקים הלאומיים מסומנים בירוק
פארקים לאומיים, שמורות טבע ושטחים מוגנים אחרים מהווים כמעט שליש משטחה של ניו זילנד. שטחים אלו משתרעים על יותר מ-80,000 קמ"ר, המהווים שטחים מוגנים מסיבות סביבתיות, תרבותיות, היסטוריות או מדעיות. בניו זילנד מוכרזים 14 פארקים לאומיים, המשתרעים על שטח של כ-25,000 קמ"ר. הפארק הלאומי טונגרירו הוכרז ב-1887 והיה הפארק הלאומי הראשון בניו זילנד, הפארק הלאומי הגדול ביותר בניו זילנד הוא הפארק הלאומי פיורדלנד בדרום האי הדרומי, שטחו הוא 12,519 קמ"ר והוא אחד הפארקים הלאומיים הגדולים בעולם. בנוסף לפארקים הלאומיים קיימות בניו זילנד 20 שמורות יער בשטח כולל של 18,000 קמ"ר, כ-3500 שמורות טבע קטנות בשטח כולל של 15,000 קמ"ר ו-21 שמורות ימיות.

מחלקת השימור של ניו זילנד (Department of Conservation - DOC) הוקמה ב-1987 ומאז מנהלת את כל הפארקים הלאומיים ושמורות הטבע בניו זילנד, אחראית על פרויקטים של שיקום סביבתי, שימור מינים, הגנה מפני שרפות, סימון ואחזקת מסלולי טיול, מתקני קמפינג ובקתות ללינה בטרקים.

==רשימה==
{| class="wikitable sortable"
|-
! תמונה
! שם
! שטח (בקמ"ר)
! שנת הקמה
! חבל
|-
! 78px
! פיורדלנדFiordland
| 12,607
| 1952
| סאות'לנד
|-
! 78px
! קהורנג'יKahurangi
| 4,529 
| 1996
| החוף המערבי
|-
! 78px
! הר אספירינגMount Aspiring
| 3,562
| 1964
| אוטגו
|-
! 78px
! טה אורוורהTe Urewera
| 2,127 
| 1954
| הוקס ביי
|-
! 78px
! ראקיאורהRakiura 
| 1,400 
| 2002
| סאות'לנד
|-
! 78px
! וסטלנד טאי פאוטיניWestland Tai Poutini
| 1,320 
| 1960
| החוף המערבי
|-
! 78px
! ארתור'ס פאסArthur's Pass
| 1,185
| 1929
| קנטרברי
|-
! 78px
! נלסון לייקסNelson Lakes
| 1,019
| 1956
| טסמן
|-
! 78px
! טונגרירוTongariro
| 786
| 1887
| מנוואטו-ונגנאוי
|-
! 78px
! והנגנאויWhanganui
| 742
| 1986
| מנוואטו-ונגנאוי
|-
! 78px
! אאורקי/הר קוקAoraki/Mount Cook
| 722
| 1953
| קנטרברי, החוף המערבי
|-
! 78px
! פאפארואהPaparoa 
| 430
| 1987
| החוף המערבי
|-
! 78px
! אגמונטEgmont 
| 342
| 1900
| טראנאקי
|-
! 78px
! אבל טסמןAbel Tasman
| 237 
| 1942
| טסמן
|}

==קישורים חיצוניים==

*
In My Life

"In My Life" (בעברית: "בחיי") הוא שיר של להקת הרוק הבריטית הביטלס מהאלבום Rubber Soul שיצא בשנת 1965. השיר נכתב ברובו על ידי ג'ון לנון אבל הקרדיט ניתן ללנון-מקרטני. מאוחר יותר, לנון ומקרטני לא הסיכמו בנוגע למידת השפעתם על השיר. ג'ורג' מרטין מבצע באמצע השיר סולו פסנתר, שמהירותו הוגברה כדי לגרום לו להישמע יותר כמו צ'מבלו. השיר הוקלט באולפני אבי רוד ואורכו הוא 2:28.

השיר היווה השראה למפיקי מוזיקת פופ להשתמש בצ'מבלו בשירים שלהם. השיר דורג במקום ה-23 ב־רשימת השירים הגדולים בכל הזמנים של המגזין "רולינג סטון", ובמקום ה-5 ברשימת "100 שירי הביטלס הגדולים ביותר" של המגזין. מוג'ו מיקם את השיר במקום הראשון ברשימת "השירים הגדולים של כל הזמנים" בשנת 2000.

לשיר יצאו כמה גרסאות כיסוי, המוכרות ביניהן של אוזי אוסבורן, קית' מון וג'וני קאש.

== הקלטה ==
השיר הוקלט ב-18 באוקטובר והיה גמור פרט לגשר האינסטרומנטלי. באותו הזמן, לנון עוד לא החליט באיזה כלי מוזיקלי להשתמש, אבל בסופו של דבר ביקש מהמפיק ג'ורג' מרטין לנגן סולו פסנתר, בהציעו "משהו בארוקי". מרטין כתב מלודיה בהשפעת באך אבל גילה שהוא לא מסוגל לנגן אותה בטמפו של השיר. ב-22 באוקטובר הוקלט הסולו עם הטייפ בחצי מהירות, כך שכשהוא ינוגן במהירות נורמלית המלודיה היא פי 2 מהירה יותר ובאוקטבה גבוהה יותר, מה שפותר את בעיית הטמפו ומעניק לשיר גוון ייחודי, שמזכיר את הצ'מבלו.
== מצעדים ==
{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|11
|}

== קישורים חיצוניים ==

* [http://www.songmeanings.net/lyric.php?lid=837 Songmeanings.net] Lyrics and explanations המילים של השיר
* [http://www.songfacts.com/detail.php?id=95 In My Life Songfacts Entry] מידע על השיר (באנגלית)

== הערות שוליים ==

קטגוריה:שירי 1965
קטגוריה:שירי הביטלס
קטגוריה:שירים באנגלית
קטגוריה:שירים על זקנה
קטגוריה:שירים על נוסטלגיה
קטגוריה:בלדות משנות ה-1960
קטגוריה:שירי בארוק פופ
אופני BMX

מרוץ אופני BMX
פעלולים עם האופניים
אופני BMX (קיצור של ) הם סוג אופניים המשמשים לספורט אתגרי. הספורט שנעשה עם האופניים כולל מרוצים על גבעות חול או קפיצות ופעלולים אקרובטיים באזורים מיוחדים לכך, בהם מוצבות רמפות, מכשולים ונקודות קפיצה. סגנון זה נקרא "סגנון חופשי" ("freestyle").

ספורט הרכיבה על אופני BMX החל בקליפורניה, ארצות הברית בסוף שנות ה-60 של המאה ה-20, כגרסת אופניים למרוצים ופעלולים שנעשו עם אופנועי שטח. בהמשך שולבו ברכיבה בסגנון חופשי גם פעלולי סקייטבורד. הספורט צבר תאוצה, ויצרני אופניים החלו לייצר אופניים מיוחדים לצורך כך.

באולימפיאדת בייג'ינג (2008) צורף ענף מרוצי אופני BMX לתוכנית האולימפית. בתכנון הכפר האולימפי לאולימפיאדת לונדון (2012), יועד לו אזור מיוחד בולופארק סמוך לולודרום האולימפי.

בישראל נפתחו בשנים האחרונות מספר פארקי אופניים עירוניים המכונים גם "בייק-פארק" בעלי מסלולים ורמפות המתאימים גם לאופני BMX. הפארקים נפתחו בנתניה, חולון ומודיעין, פארקים נוספים יבנו בעכו וביקנעם ובהמשך גם בערים אחרות. 

==ראו גם==
* מרוץ אופניים
* ספורט אתגרי
* סקייטבורד

==קישורים חיצוניים==

קטגוריה:ספורט אתגרי
BMX
קטגוריה:כלי רכב דו-גלגליים
בית"ר חיפה

סמל ישן בו השתמשה הקבוצה בעבר
בית"ר חיפה היא קבוצת כדורגל מהעיר חיפה, המשחקת נכון לעונת 2023–2024 בליגה ב' לאחר שעלתה מליגה ג' בעונת 2019–2020.

== היסטוריה ==
הקבוצה נוסדה ב-1939 על ידי יעקב עיני (הבעלים כיום חזי עייני הוא בנו של יעקב), והחלה את דרכה בליגות הנמוכות. בשנת 1964 העפילה הקבוצה לליגה א' שהייתה ליגת המשנה, ושיחקה בה שתי עונות, בעונת 1964/1965 בליגה א', ובעונה שלאחר מכן, שבה סיימה אחרונה בטבלה, וירדה לליגה ב'.

בסיום עונת העפילה הקבוצה לליגה הארצית מהמקום הראשון, לאחר עונה שלמה ללא הפסד.

בשנות השמונים שיחקה הקבוצה במשך שלוש עונות בליגה הארצית בין השנים 1984–1986. בתקופה זו הייתה הליגה הארצית ליגת הכדורגל השנייה בחשיבותה בישראל. בעונתה הראשונה בליגה הארצית הצליחה הקבוצה לסיים במקום ה-9 מתוך 16 קבוצות, הישג שנחשב לגדול ביותר בתולדות הקבוצה עד כה. בעונתה הראשונה היא אף נפגשה לצמד מפגשי דרבי היסטוריים בתולדותיה עם הפועל חיפה, שהסתיימו בהפסד וניצחון הסטורי משער של יוסי ליפשיץ שחקנה לשעבר של הפועל חיפה, בעונתה השנייה בליגה הארצית היא ניצלה מירידה לליגה א' במחזור האחרון, ובעונתה השלישית והאחרונה היא סיימה במקום האחרון כאשר לזכותה היו רק 2 ניצחונות בלבד אותם השיגה במחזורי הסיום לאחר שכבר ירדה מעשית לליגה א'.

בשנת 1986 מונה אלי גוטמן כמאמן הקבוצה עד 1987.

לאחר הירידה מהליגה הארצית שיחקה בית"ר חיפה בליגה א' במשך 4 שנים ובסיום עונת 1989/1990 נשרה חזרה ללליגה ב', 3 שנים מאוחר יותר התדרדרה עוד יותר, ונשרה לליגה ג'.

בשנת 2002 סיימה בית"ר חיפה במקום השני בטבלת ליגה ג' מחוז חיפה (כיום לא קיים), הקבוצה לא הייתה אמורה לעלות לליגה ב' אבל בגלל התפרקות של כמה קבוצות בליגה, עלתה בית"ר חיפה לליגה ב' לאחר 9 שנים של היעדרות.

בעונת 2005/2006 עונתה הרביעית של בית"ר חיפה בליגה ב' סיימה בית"ר חיפה במקום השני בטבלת ליגה ב' מחוז צפון א', המקום השני הקנה לקבוצה את הזכות להשתתף במשחקי מבחן על העלייה לליגה א' עם עירוני אום אל-פחם ומכבי טמרה, בית"ר חיפה ניצחה בשני המשחקים ושבה לליגה א' אחרי 16 שנות היעדרות. שנתיים לאחר שעלתה לליגה א' נשרה בית"ר חיפה חזרה לליגה ב' דרך משחקי המבחן דרכם עלתה לליגה א' שנתיים קודם לכן.

בסיום עונת 2016/2017 ירדה הקבוצה לליגה ג'.

בסיום עונת 2019/2020 עלתה הקבוצה חזרה לליגה ב' ושיחקה בעונת 2022/2023 בליגת צפון ב'.

==קישורים חיצוניים==
* 
* 
* 
* [https://haifasport.co.il/קבוצת-הכדורגל-ביתר-חיפה-ליגה-ב-צפון/ קבוצת הכדורגל ביתר חיפה (ליגה ב צפון)], לירון כהן, 9 בנובמבר 2022, באתר חדשות חיפה

== הערות שוליים ==

קטגוריה:קבוצות כדורגל ישראליות
קטגוריה:קבוצות כדורגל שהוקמו ב-1939
חיפה
קטגוריה:חיפה: מועדוני ספורט
משמר הלילה (סרט, 2004)

ה"דוב", בגילומו של אלכסנדר סמוילנקו
משמר הלילה (ברוסית: Ночной дозор, "נוצ'נוי דוזור") הוא סרט מתח ופעולה רוסי מסוגת הפנטזיה. הסרט נוצר ב-2004 על ידי הבמאי טימור בקממבטוב, יליד קזחסטן. הסרט מבוסס באופן רופף על ספר באותו שם, מאת סרגיי לוקיאננקו (ראה אור ב-1998) ולאחריו יצא הסרט "משמר היום".

==תקציר הסרט==
בין בני האדם הרגילים חיים ה"אחרים". אלו בני אדם הניחנים בכוחות על-טבעיים ומתחלקים בין מחנה בני האור ומחנה בני החושך. לאחר קרבות עקובים מדם ביניהם, חתמו שני המחנות על שביתת נשק ביניהם לפני מאות בשנים.

במוסקבה המודרנית ה"אחרים" האפלים משוטטים כערפדים ושאר יצורי סיוט אפלים, בעוד "משמר הלילה" של כוחות בני האור, ובהם אנטון, הדמות הראשית בסרט, מפקחים עליהם ומגבילים את מעשיהם האפלים.

בעולם הסרט כל אחד מה"אחרים" חופשי לבחור את מעשיו ואת השתייכותו. אנטון גורודצקי פונה למכשפה קשישה בשנת 1992 כדי שתטיל קללה על ארוסתו הבוגדת בו, ונושאת ברחמה את תינוקו של מאהבה. רגע לפני שהקללה קוטלת את עוברה, משמר הלילה מצליח לעצור את המכשפה בזממה והתינוק ניצל. אנטון מסוגל לראות את חברי משמר הלילה (אנשים רגילים אינם רואים אותם) והם מבינים כי הוא אחד מה"אחרים" ומציעים לו להצטרף לשורותיהם, אז הסרט עובר 12 שנים קדימה.

הילד שניצל, יגור, אינו ילד רגיל, הוא ה"אחר הגדול" אשר יכול להפר במעשיו את האיזון בין האופל והאור בעולם אם יבחר לצדד באחד מהם. שני הצדדים מעוניינים בו ומנסים לגייסו לשורותיהם. אנטון נשלח לאתר את יגור, אשר הערפדית לריסה מושכת אותו תת-הכרתית אליה. במסגרת שיטוטיו הוא גם מוצא את סבטלנה, אישה צעירה אשר קללה נוראה הרובצת עליה מרכזת סביבה סופה העתידה לרסק מטוס נוסעים אל תוך העיר.

==דמויות עיקריות==
* אנטון גורודצקי, איש משמר הלילה וגבור הסרט (קונסטנטין חבנסקי)
* גסר, מנהיג משמר הלילה במוסקבה (ולדימיר מנשוב)
* זבולון, מנהיג משמר היום במוסקבה ודמות הרשע הראשית (ויקטור וורז'ביצקי)
* הילד יגור (דמיטרי מרטינוב)
* סבטלנה (מריה גורושינה)
* אוליה (גלינה טיונינה)
* הערפד קוסטיה (אלכסיי צ'אדור)
* הערפד הקצב, אביו של קוסטיה (ולרי זולוטוחין)
* הערפד אנדריי (איליה לגוטנקו)
* הערפדית לריסה, חברתו של אנדריי (אנה דוברובסקאיה)
* סמיון (אלכסיי מקלקוב)
* המכשפה (רימה מרקובה)
* לנה "גורת נמרים", משנת צורה ממשמר הלילה (אנה סליוסריובה)
* איליה "הדוב", משנה-צורה ממשמר הלילה (אלכסנדר סמוילנקו)

==הפקה==
הסרט היה סרט הפנטזיה גדול התקציב הראשון ברוסיה, ואחד משוברי הקופות הראשונים שנוצרו לאחר נפילת המשטר הקומוניסטי של ברית המועצות. הסרט הופק בשיתוף הערוץ הראשון הרוסי, תחנה בבעלות ממשלתית ובתקציב של 4.2 מיליון דולר אמריקאי. הסרט מתאפיין בפעלולים מיוחדים ובסגנון צילום אפל במיוחד, שמסייעים ביצירת האווירה דחוסת המתח והמסתורין שבו.

==קישורים חיצוניים==
* 

קטגוריה:סרטי 2004
קטגוריה:סרטים רוסיים מבוססי ספרים
קטגוריה:סרטי מדע בדיוני רוסיים
קטגוריה:סרטי מתח רוסיים
קטגוריה:סרטי ערפדים
קטגוריה:סרטים ברוסית
קטגוריה:מוסקבה בקולנוע
קטגוריה:סרטי הערוץ הראשון ברוסיה
קטגוריה:סרטי פולחן